ET Euroopa Liidu Teataja L 199/9

KOMISJONI RAKENDUSOTSUS,

4. juuli 2014,

millega kehtestatakse liidu rahaline toetus seoses Saksamaal 2012. ja 2013. aastal lindude gripi vastu võitlemiseks võetud erakorraliste meetmete rahastamiseks tehtud kulutustega

(teatavaks tehtud numbri C(2014) 4441 all)

(Ainult saksakeelne tekst on autentne)

(2014/437/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõiget 4 ja artikli 4 lõiget 1,

ning arvestades järgmist:

(1) Vastavalt Euroopa Parlamendi ja nõukogu määruse (EL, Euratom) nr 966/2012 (2) artiklile 84 peab liidu eelarvest kaetava kulukohustuse võtmisele eelnema rahastamisotsus, milles sätestatakse rahastatava meetme olulised osad ja mille teeb institutsioon või asutus, keda institutsioon on selleks volitanud.

(2) Otsusega 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Nimetatud otsuse artikli 4 lõikega 2 on sätestatud linnugripi likvideerimiseks antava liidu toetuse saamise tingimused ja selle otsuse artikli 4 lõikega 3 liidu toetuse osakaal asjaomaste erakorraliste meetmetega kaasnevates kuludes.

(3) Komisjoni määrusega (EÜ) nr 349/2005 (3) on sätestatud eeskirjad liidu rahalise toetuse maksmiseks teatavate loomahaiguste, sealhulgas linnugripi likvideerimisega seotud erakorraliste meetmete jaoks. Kõnealuse määruse artikliga 7 on sätestatud dokumendid, mille peavad esitama rahalist toetust taotlevad liikmesriigid, ja nende dokumentide esitamise tähtajad.

(4) Komisjoni rakendusotsusega 2013/775/EL (4) on ette nähtud liidu rahaline toetus seoses Saksamaal 2012. ja 2013. aastal lindude gripi vastu võitlemiseks võetud erakorraliste meetmete rahastamiseks tehtud kulutustega. Vastavalt kõnealuse rakendusotsuse artikli 1 lõikele 2 määratakse liidu rahalise toetuse suurus kindlaks hilisema otsusega. Rakendusotsuse artikliga 2 on ette nähtud esimese osamakse tegemine Saksamaale summas 500 000,00 eurot.

(5) Saksamaa esitas 17. detsembril 2013 ametliku hüvitisetaotluse koos finantsaruande, tõendavate dokumentide ja epidemioloogiaalase aruandega iga ettevõtte kohta, kus loomi tapeti ja hävitati. 2012. aasta eest taotletav hüvitise summa on 22 886,55 eurot. Esitatud dokumentide läbivaatamise tulemusena leiti siiski, et 705,00 euro suurune summa ei ole määruse (EÜ) nr 349/2005 artikli 5 tingimuste kohaselt abikõlblik.

(6) Saksamaa esitas 28. jaanuaril 2014 ametliku hüvitisetaotluse koos finantsaruande, tõendavate dokumentide ja epidemioloogiaalase aruandega iga ettevõtte kohta, kus loomi tapeti ja hävitati. 2013. aasta eest taotletav hüvitise summa on 1 030 738,92 eurot. Esitatud dokumentide läbivaatamise tulemusena leiti siiski, et 29 168,15 euro suurune summa ei ole määruse (EÜ) nr 349/2005 artikli 5 tingimuste kohaselt abikõlblik.

(7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Liidu rahaline toetus seoses Saksamaa 2012. ja 2013. aastal lindude gripi likvideerimismeetmete rahastamiseks tehtud kulutustega on 1 023 752,32 eurot.

Artikkel 2

Maksmisele kuuluv rahaline toetus pärast juba tehtud 500 000,00 euro suuruse esimese osamakse mahaarvamist on 523 752,32 eurot.

Artikkel 3

Käesolev otsus on rahastamisotsus määruse (EL, Euratom) nr 966/2012 artikli 84 tähenduses ning see on adresseeritud Saksamaa Liitvabariigile.

Brüssel, 4. juuli 2014 Komisjoni nimel komisjoni liige Tonio BORG

(1) ELT L 155, 18.6.2009, lk 30.

(2) Euroopa Parlamendi ja nõukogu määrus (EL, Euratom) nr 966/2012, 25. oktoober 2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

(3) Komisjoni määrus (EÜ) nr 349/2005, 28. veebruar 2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ (ELT L 55, 1.3.2005, lk 12).

(4) Komisjoni rakendusotsus 2013/775/EL, 17. detsember 2013, ELi rahalise toetuse kohta seoses Saksamaal, Itaalias ja Madalmaades 2012. ja 2013. aastal ning Taanis ja Hispaanias 2013. aastal lindude gripi vastu võitlemiseks võetud erakorraliste meetmetega (ELT L 343, 19.12.2013, lk 44).